stanford-oval/wikipedia huggingface dataset:
Jason Burnett

| Mitalit | Mitalit | Mitalit |  |
| --- | --- | --- | --- |
|  Jason Burnett |  Jason Burnett |  Jason Burnett |  |
Maa:   Kanada
|  Olympialaiset  |  Olympialaiset  |  Olympialaiset  |  |
Miesten voimistelu
|  Hopeaa | Peking 2008 | trampoliini, yksilökilpailu |  |
Jason Nicholas Burnett (s. 16. joulukuuta 1986 Etobicoke, Ontario) on kanadalainen voimistelija. Hän sai vuoden 2008 kesäolympialaisissa Pekingissä hopeaa yksilökilpailussa trampoliinilla. Hän sai siinä hopeaa myös Pan-Amerikan kisoissa 2007.
Jason Carter

| Jason Carter |
| --- | --- |
 Jason Carter ja Clare Kramer.
Henkilötiedot
Syntynyt: 23. syyskuuta 1960 (ikä 64)  Lontoo, Englanti
Ammatti:  näyttelijä
Puoliso:  Suzi Singer
Näyttelijä
Merkittävät roolit:  Marcus Cole (Babylon 5)
Aiheesta muualla
IMDb 
Jason Carter (s. 23. syyskuuta 1960 Lontoo, Englanti) on brittiläinen näyttelijä. Carter tunnetaan parhaiten roolistaan rajavartija Marcus Colena science fiction -televisiosarjassa Babylon 5. Hän on naimisissa  Suzi Singerin kanssa.
Carter on esiintynyt lukuisissa televisiosarjoissa, mukaan lukien Viper, Beverly Hills 90210, Kolmas kivi auringosta ja Babylon 5.
666 Megatons

| 666 Megatons Urn |
| --- | --- | --- |

Studioalbumin tiedot
 Äänitetty : 26.–28. tammikuuta 2001, Studio Perkele
 Julkaistu: 2001
 Tyylilaji: black metal
 Kesto: 35.17
 Levy-yhtiö: Damnation Records
muut julkaisut
|   | 666 Megatons 2001 | The Nameless Wraith / Morbid Death 2004 |
666 Megatons on suomalaisen black metal -yhtyeen Urnin ensimmäinen studioalbumi. Se julkaistiin vuonna 2001 levymerkillä Damnation Records.
Kappaleet

Sulphuric – 4.39
Burn in Hell – 5.34
666 Megatons – 3.27
Baptized by Pain – 4.14
Everlasting Fire – 4.32
Boundless Anger and Revenge – 4.26
Spirit of Chaos – 4.23
Earthly Damnation – 4.02
Kokoonpano

Sulphur – kitara, bassokitara, laulu
Tuska – rummut
Arvostelut

Imperiumi.net:
Aiheesta muualla

Albumi 666 Megatons Encyclopaedia Metallum -sivustolla (englanniksi)
666 Megatons discogs.com -sivustolla
Aisha Tyler

| Aisha Tyler |
| --- | --- |

Henkilötiedot
Syntynyt: 18. syyskuuta 1970 (53 vuotta)
Aiheesta muualla
aishatyler.com
IMDb
Aisha Naomi Tyler (s. 18. syyskuuta 1970 San Francisco) on yhdysvaltalainen näyttelijä, ohjaaja ja koomikko.
Tyler syntyi 18. syyskuuta 1970 San Franciscossa. Tylerin vanhemmat erosivat kun hän oli 10-vuotias. Tylerin isä, Jim Tyler kasvatti Tylerin ja hänen siskonsa, Ferin. Tyler opiskeli Dartmouth Collegessa. Hänen pääaineensa oli politiikan tutkimus.
Afroamerikkalainen Tyler on esiintynyt vakituisissa rooleissa muiden muassa televisiosarjoissa Frendit, CSI, 24, Criminal Minds – FBI-tutkijat ja Aavekuiskaaja. Lisäksi hän on tehnyt useita vierailevia esiintymisiä.
Hän toimi juontajana yhdeksännellä kaudella yhdysvaltain versiossa Whose Line Is It Anyway? -televisio-ohjelmassa.
Tyler tunnetaan myös elokuvista, joiden joukossa on .45 (2006).
Aiheesta muualla

Wikimedia Commonsissa on kuvia tai muita tiedostoja aiheesta .
Aisha Tyler Internet Movie Databasessa. (englanniksi)
Xbox Live

| Xbox Live |
| --- | --- |

Kehittäjä:  Microsoft
Julkaistu:  15. marraskuuta 2002
Palvelun tila:  aktiivinen
Alustat:  Xbox, Xbox 360, Xbox One
Lisää peliartikkeleitaVideopelien teemasivulla
Xbox Live on Internetin kautta toimiva pelipalvelu Microsoftin Xbox-, Xbox 360- ja Xbox One -pelikonsoleille sekä tietokonepeleille. Palvelu toimii myös Windows Phone -käyttöjärjestelmän pelialustana. Palvelu käynnistettiin alkuperäiselle Xboxille 15. marraskuuta 2002, ja palvelu käynnistettiin uudelleen mukana tuki Xbox 360:lle 22. marraskuuta 2005. Xbox Live antaa pelaajille mahdollisuuden pelata pelejä muissa tuetuissa maissa asuvia Live-käyttäjiä vastaan tai heidän kanssaan Internetin avulla. Yli 100 alkuperäisen Xboxin peliä on Xbox Live -tuettuja; kaikki Xbox 360:n pelit ovat vähintään ”Xbox Live -valmiina” eli ne tukevat ansiolistaa ja parhaita pelaajia näyttävää listaa. Vuoden 2010 alussa palvelussa oli 23 miljoonaa käyttäjää.
Maaliskuussa 2021 Microsoft kertoi Xbox Liven uudelleen nimeämisestä Xbox Networkiksi, mutta Xbox Live ei ole poistumassa.
Ominaisuudet Xbox 360:n Live-palvelussa

| Ominaisuus | Live Silver | Live Gold |
| --- | --- | --- |
| Hinnoittelu | Ilmainen | Tilausmaksu |
Äänikeskustelu: Kyllä
Videokeskustelu: Kyllä
Avatarit: Kyllä
| Ladattava sisältö | Kyllä1 | Kyllä |
| Moninpelaus | Ei | Kyllä |
Party-tuki: Kyllä
Internet Explorer: Kyllä
| Netflix | Kyllä | Kyllä3 |
| Sky Go4 | Ei | Kyllä5 |
| Xbox Live Arcade pistetulokset6 | Kyllä | Kyllä6 |
Facebook7: Kyllä
Twitter7: Kyllä
Last.fm8: Kyllä
Zune9: Kyllä
| 1 vs 10010 | Ei | Kyllä |
Miniclip7: Kyllä
| ""Jäsenalennuksia"" | Ei | Kyllä |
 1Osa sisällöstä saatavilla viikkoa kultajäseniä myöhemmin 2Vain Yhdysvalloissa 3Saatavilla vain Netflixin tilaajille 4Saatavilla vain Isossa-Britanniassa ja Irlannissa 5Sky -tilaus vaaditaan 6Kaikki Xbox Live Arcade -pelit voivat mennä Xbox Live Arcade  Compilation Discille 7Vain yli 18-vuotiaille / vanhempien hyväksyntä vaaditaan 8Ei saatavilla Suomessa 9Erillisiä vuokrausmaksuja peritään 10Vain yli 12-vuotiaille, ei saatavilla Suomessa 
Internet Explorer, internetselain.
Gamercard, jossa pelaajan gamer-kuva, motto ja muita tietoja itsestä
Maine-tähdet, jotka kertovat pelaajan käytöksestä moninpeleissä
Enintään sadan pelaajan ystävälista, jossa näkyy ystävän ollessa paikalla hänen pelaamansa peli ja pelin kenttä
50 viimeisimmän moninpeleissä tavatun pelaajan lista
Mahdollisuus luoda ”party”, eli ryhmä pelaajia, jotka pelaavat peliä ja voivat keskustella toisilleen samanaikaisesti Xboxin kuulokemikrofonin avulla
Valitusjärjestelmä, jolla voidaan lähettää Microsoftille valitus käyttöehtoja rikkoneista pelaajista
Palveluun integroitu Live Messenger-ominaisuus ja Liven sisäiset viestit
Ääniviestit mahdollisia
VideoKinect eli videopuhelu Kinectin omistavien pelaajien välillä
Moninpeli yleensä 16 pelaajan kesken; joissakin peleissä raja on hieman suurempi
Lapsilukko-ominaisuudet, Family Settings
Xbox Live Marketplace-kauppapaikka, josta voidaan ostaa pelejä ja videoita sekä ladata demoversioita
Tuki Twitterille ja rajoitettu tuki Facebookille. Myös YouTuben on mahdollista saada Xbox Liveen, mutta ominaisuus ei ole ladattavissa Suomen Xbox Livestä.
Ulkomailla on lisäksi saatavilla erilaisia streaming-palveluita kuten Netflix, SkyNews, YouTube, ESPN, Hulu, Vevo ja last.fm
Tuki luottokortin käytölle ja luottokortittomalle ja valuuttakursseista riippumattomalle Microsoft Points -maksamiselle
Gamertag sekä hopea- ja kultajäsenyys

Jokaisella Xbox 360:llä voi ottaa palveluun yhteyden hopeajäsenenä välittömästi laitteen hankinnan jälkeen perustamalla uusi gamertag. Gamertag on enintään 15 merkkiä pitkä nimi, joka yksilöi käyttäjän palvelussa. Gamertagia käytetään moninpeleissä, ystävälistalla, viestinnässä ja saavutuksiin liittyvissä palveluissa. Gamertagilla voidaan myös kirjautua sisään tietokoneella live.xbox.com-palveluun ja tarkastella sekä muokata omia tietoja. Yhdellä Xbox 360:n muistikortilla voi olla enintään kahdeksan Live-gamertagia ja kiintolevyllä 32 kappaletta.
Hopeajäsenyys mahdollistaa osan Liven palveluista. Jäsenyys voidaan muuntaa luottokorttimaksulla tai ennakkoon maksetulla koodilla kultajäsenyydeksi, jolloin käytössä ovat kaikki palvelut ohessa olevan taulukon mukaisesti.
Kultajäsenyys on gamertag-kohtainen. Sitä ei voi siirtää eikä jakaa muiden perheenjäsenien kanssa.
Gamerscore

Gamerscore on peleissä saatavista saavutuksista muodostuva lukema. Levyllä toimitettavissa peleissä voi olla enintään 1000 GS ja Xbox Live Arcade-peleissä 200 GS, tai keväästä 2012 alkaen suurimmillaan jopa 400GS. Lisäksi levypeleihin voidaan julkaista enintään neljännesvuoden välein lisäosia saavutusmäärältään 250 GS aina 1750 GS asti. Gamerscoreja voidaan tarkkailla ja vertailla Liven lisäksi kolmannen osapuolen palveluissa, kuten http://mygamercard.net tai http://my360stats.com (Arkistoitu – Internet Archive) , jotka käyttävät Liven Internet-rajapinnan tarjoamia gamerscore-tietoja tilastojensa muodostamiseen.
Gamercard

Gamercard on Liven tuottama tietonäyttö, joka tiivistetysti näyttää seuraavat tiedot pelaajasta:
gamertag (kultainen tai hopeinen tausta osoittaa jäsenyystason)
gamerscore
gamerpic (pelaajan itse peleissä toimitetuista tai ostetuista kuvista valitsema kuva tai pelaajan avatarin kuva)
maine (esitetään 1–5 tähdellä)
pelaaja-alue (vaihtoehdot ovat: Rennot, Parhaat, Perhe, Hämyt)
viiden viimeisimpänä pelatun pelin ikonit
Gamercardia voidaan käyttää myös muualla verkkosivustoilla joko Microsoftin tuottaman HTML-koodin avulla tai kolmansien osapuolien Live-rajapintaa käyttäviä muokattuja gamercardeja hyödyntämällä.
Keskittäminen

Toisin kuin muut moninpelaamisjärjestelmät (sisältäen ne, joita käytetään henkilökohtaisissa tietokoneissa ja PlayStation 2:ssa), Xbox Live on suurelta osin keskitetty järjestelmä. Tämä tarkoittaa sitä, että peliyhtiöt tekevät verkko- ja pelikoodin ja Microsoft tarjoaa palvelimet, kaistan ja käyttöliittymän. Tämä järjestely vähentää niiden pelintekijöiden rahallista taakkaa, joilla ei ole tarvittavia järjestelmiä. Tämä myös antaa pelintekijöille kannusteen lisätä moninpelimahdollisuus peleihinsä. Järjestelmä tarkoittaa myös sitä, että sen sijaan, että pelaajat maksaisivat eri osapuolille pääsystä tietyn pelin moninpeliin, käyttäjät maksavat vain yhden kuukausittaisen jäsenmaksun, jolla he voivat pelata jokaista omistamaansa peliä. Kolmannet osapuolet ovat tehneet ilmaisia vaihtoehtoja Xbox Live -palveluun, mutta Microsoft ei tue niitä.
Keskittämisessä on myös huonoja puolia. Esimerkiksi PC:llä muutamat pelit vaativat erillisen maksun moninpeliin. Pelaajat maksavat kuukausittain maksuja Massiiviset Internet-peleistä (riippumatta pelialustasta). Keskittämispakko Xbox Live -järjestelmässä oli yksi syy, miksi Electronic Arts oli haluton palvelun käyttämiseen. Electronic Arts julkaisi lopulta ensimmäisen Xbox Live -pelinsä vuonna 2004: NCAA Football 2005.
Historia

Microsoft ilmoitti E3-messuilla vuonna 2002 lanseeraavansa verkkopelipalvelun Xboxille. Analyytikot pitivät palvelua aikaansa edellä olevana, koska siinä oli Ethernet-liitäntä, muttei tuolloin yleistä modeemia
15. marraskuuta 2002 Xbox Live lanseerattiin
Maaliskuussa 2004 Game Developers Conferencessa Microsoft ilmoitti suunnitelmista tehdä uusiin Windows-versioihin tuki Xbox Live -palvelulle, näin avaten palvelun tietokonepelaajille
Huhtikuussa 2004 Xbox Live sai merkittävän lisäyksen, kun Electronic Arts ilmoitti alkavansa tukea palvelua. Yhtiö oli aiemmin tukenut vain PlayStation 2:n moninpelimahdollisuuksia. Ehtona, että EA:n omia palvelimia voitaisiin käyttää Microsoftin muissa peleissä käytettyjen peruspalvelimien sijaan. Monet käyttäjät Euroopassa valittivat EA:n palvelimien suorituskyvystä, etenkin pelissä Burnout 3. Tämä kyseenalaistaa logiikan tarjota keskitetty palvelu vain, jotta joidenkin pelien kohdalla voidaan käyttää eri palvelimia
4. marraskuuta 2004, Microsoft julkisti Xbox Live Arcade -palvelun. Microsoftilta postin kautta tai Xbox-lehdestä saatavilla ollut ilmainen asennuslevy antoi pelaajan pelata yksinkertaisia pelejä ja ladata niitä maksusta Livestä. Microsoft julkaisi myös Xbox Live -nettikameran videokeskusteluihin. Kamera julkaistiin ainoastaan Japanissa johtuen Japanin nopeista internet-yhteyksistä. Sen hinta oli 6 800 yeniä (noin 47 euroa).
24. lokakuuta 2005, Xbox Live otettiin pois verkosta vuorokaudeksi palvelun päivittämiseksi Xbox 360 -yhteensopivaksi. Samalla Xboxin virallinen sivu http://www.xbox.com sai uuden ilmeen
22. marraskuuta 2005, Xbox Live käynnistettiin uudelleen, mukana tuki Xbox 360:lle. Xbox 360 mullisti palvelun palvelunlaajuisella pistetaulukolla, latauksilla Xbox Live Marketplace -palvelusta ja parannetulla Xbox Live Arcadella.
17. toukokuuta 2007 Microsoft ensimmäistä kertaa esti palvelun käytön konsoleilta, joissa on muokattu firmware. Syyksi mainittiin palvelun käyttöehtojen rikkominen ja palvelun suojaaminen
15. marraskuuta 2007 Microsoft juhlisti Xbox Liven viisivuotispäivää antamalla pelaajien ladata ilmaiseksi Carcassonne-pelin
23 tammikuuta 2008 – 27. tammikuuta 2008 Microsoft antoi pelaajien ladata ilmaiseksi Undertow-pelin korvauksena palvelukatkoksista joulukuun 2007 ja tammikuun 2008 aikana
25. maaliskuuta 2008 Microsoft lisäsi epärehellisillä keinoilla gamerscoreaan kasvattaneiden gamertagien gamercardeihin tekstin "Cheater" (suom. huijari) ja laski heidän gamerscorensa nollaan
19. marraskuuta 2008 Xboxin uuden NXE-käyttöliittymän yhteydessä Liveen lisättiin merkittävästi uusia palveluja, muun muassa avatar-tuki ja Netflix
Marraskuussa 2009 Microsoft esti palvelun käytön yli miljoonalta muokatulta konsolilta
19. marraskuuta 2009 NXE:n päivityksessä Liveen lisättiin Zune, Facebook ja Twitter
15. huhtikuuta 2010 Microsoftin Larry Hryb on ilmoittanut tuen alkuperäiselle Xboxille lakkaavan
2012 Netflix ja Internet Explorer tulivat käyttöön Suomessa.
Mod-piirit

Palvelussa on automaattinen tarkastus mod-piiriä käyttävien käyttäjien varalta. Jos käyttäjä kirjautuu Live-palveluun käyttäen mod-piirillä varustettua konsolia, palvelu estää Xbox Live-palvelun käytön siltä konsolilta, mistä mod-piirin käyttö havaittiin.
Aiheesta muualla

Virallinen Xbox Live sivu
Xbox.com
Xbox.com suomeksi
Jason Campbell

| Jason Campbell |
| --- | --- |

Henkilötiedot
Syntynyt: 31. joulukuuta 1981 Laurel, Mississippi
Kansalaisuus:   Yhdysvallat
Amerikkalaisen jalkapallon pelaaja
Pituus:  196 cm
Paino:  104 kg
Pelipaikka:  pelinrakentaja
Pelinumero:  17
Sarja:  NFL
Pelaajaura
Aik. seurat:  Washington Redskins Oakland Raiders Chicago Bears Cleveland Browns Cincinnati Bengals
NFL-varaus:  25. varaus, 2005 Washington Redskins
Pääsarjaura:  2005–2015
Jason Campbell (s. 31. joulukuuta 1981 Laurel, Mississippi) on yhdysvaltalainen amerikkalainen jalkapalloilija, joka on lopettanut aktiiviuransa. Pelipaikaltaan Campbell oli pelinrakentaja. Hän pelasi yhdeksän kautta NFL-liigassa edustaen viittä eri seuraa.
Washington Redskins varasi hänet vuoden 2005 NFL Draftissa ensimmäisellä kierroksella vuorolla 25. Yliopistourallaan hän edusti Auburnin yliopistoa. Campbell pelasi Redskinsissä neljä kautta, kunnes Redskins hankki pelinrakentajakseen Donovan McNabbin. Campbell myytiin Oakland Raidersiin, jossa hän syrjäytti epäonnistuneen JaMarcus Russellin aloittavan pelinrakentajan paikalta. Campbell loukkaantui kaudella 2011, jolloin Raiders hankki Carson Palmerin korvaamaan hänet.
Tämän jälkeen Campbell löysi vain lyhyitä varamiehen pestejä NFL-liigasta. Kauden 2012 hän edusti Chicago Bearsia, 2013 Cleveland Brownsia ja 2014 Cincinnati Bengalsia. Huhtikuussa 2015 Campbell ilmoitti lopettavansa uransa.
ARP (protokolla)

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
ARP (lyhenne sanoista Address Resolution Protocol) on tietoliikenteen protokolla, jolla yhdistetään siirtokerroksen (link layer) ja Internet-kerroksen osoitteet toisiinsa. Yleisimmin siirtokerrosta edustaa Ethernet-laite, jolle selvitetään loogista osoitetta vastaava fyysinen osoite: IP:tä käytettäessä  IP-osoitetta vastaava Ethernet- eli MAC-osoite. ARP toimii tavallisesti vain broadcast tyyppisissä verkoissa, mutta muun tyyppisiin verkkoihin on olemassa NBMA (RFC 2332).
Jotta laite voisi liikennöidä toisen laitteen kanssa Ethernet-verkossa, sen täytyy tietää tuon toisen laitteen MAC-osoite. Niinpä ennen liikennöintiä kone lähettää verkkoon ARP-kyselyn, johon se liittää haluamansa IP-osoitteen. Kaikki koneet kuulevat viestin ja se, jolla on kyseinen IP-osoite, lähettää ARP-vastausviestissä oman MAC-osoitteensa. Liikennöivä kone tallentaa tuon vastauksen myös välimuistiin (ARP cache), joten ARP-kyselyä ei tarvitse tehdä ennen jokaista liikennöintiä.
ARP-protokolla on hyvin haavoittuvainen hyökkäyksille ja sen avulla on mahdollista salakuunnella jopa kytkentäisiä lähiverkkoja, ks. ARP-väärennös.
Päätelaitteille on kehitetty käänteinen ARP-protokolla eli RARP-protokolla (RFC 903), jolla fyysisen osoitteensa tietävä laite voi selvittää loogisen osoitteensa.
Komennot

Unix-ympäristössä komento arp näyttää ARP-välimuistin sisällön.
Verkkoon lisättäviä laitteita on mahdollista seurata arpwatch-nimisellä daemonilla, joka lähettää ylläpitäjälle sähköpostin aina, kun verkkoon tulee uusi, aiemmin tuntematon laite.
Aiheesta muualla

Wikimedia Commonsissa on kuvia tai muita tiedostoja aiheesta .
RFC 826
Äärijuutalaisten terrori Israelissa ja Palestiinassa

palestiinalaiseen taloon maalattuja iskulauseita "juutalaiset herätkää", "kuolema arabeille", "kosto".
Äärijuutalaisten terrori Israelissa ja Palestiinassa ("hintalappuhyökkäykset", "hintalappupolitiikka") on juutalaisten ääriainesten palestiinalaisiin ja israelilaisiin kohdistamia viharikoksia. Hyökkäykset ovat usein väkivaltaa ja/tai omaisuuden tuhoamista. 
Hyökkääjät ovat monesti siirtokuntaliikkeen kannattajia ja asuvat laittomissa siirtokunnissa. Hyökkäysten tarkoituksena on edistää juutalaisten tekemää Länsirannan asuttamista ja syrjäyttää arabit pois sieltä.
Hyökkäysten pääkohteita ovat kovan linjan juutalaisten vastustajat: palestiinalaiset, kristityt ja israelilaiset siirtokuntaliikkeen toiminnan jarruttajat. Israelin hallinto ja enemmistö maan ja siirtokuntien asukkaista tuomitsee "hintalappuhyökkäykset" moraalittomina[lähde? ].
Nimitys

Äärijuutalaisten harjoittamaa terroria kutsutaan usein nimellä "hintalappupolitiikka", "hintalappuhyökkäykset" jne. Ajatus on se, että siirtokuntien vastustajien on maksettava hinta toimistaan.
Tämän mukaan äärijuutalaisten on kostettava palestiinalaisille ne palestiinalaisten ja Israelin hallinnon toimet, jotka haittaavat tai estävän siirtokuntalaisten elämää Länsirannalla.
Äärijuutalaisten harjoittamasta laittomasta kostamisesta käytetään myös nimiä "molemminpuolinen vastuu" (Arvut Hadadit), "taktiikka", "strategia", "doktriini", "kampanja", "periaate".
Syy

Israelissa on ollut jatkuvasti laittomia hyökkäyksiä palestiinalaisia vastaan. Nykyisessä muodossa
"hintalappukäytäntö" alkoi, kun Israel vetäytyi Gazasta pakkoevakuoiden alueen siirtokunnat näiden asukkaiden vastustuksesta välittämättä. Hintalappuhyökkäykset yleistyivät huomattavasti vuosina 2009-2010. Ne levisivät muutamassa vuodessa Länsirannalta koko Israeliin.
Äärijuutalaisten hyökkäykset tapahtuvat usein palestiinalaisten tekemän väkivallan jälkeen, tai sen jälkeen, kun Israelin hallinto on jollain tavoin haitannut juutalaissiirtokuntia.
Hyökkäysten laatu

Yleensä hyökkäykset ovat pieniä, mutta suuremmissa on aiheutettu isoja aineellisia vahinkoja tai kuollut ihmisiä.
Henkilöön kohdistuvat hyökkäykset ovat erilaista palestiinalaisten häirintää, sanallista panettelua, kivenheittoa, hyökkäyksiä, aseella tulittamisia.
Omaisuuteen kohdistuu erilaista ilkivaltaa: oliivipuiden tuhoamista ja varastamista, seinien ja autojen töhrimistä iskulauseilla, 
renkaiden puhkomista autoista, autojen polttamisia, autojen tulittamisia aseella, rakennusten polttamisia.
Kohteet

Monesti pienen laittoman siirtokunnan jäseniä on hyökännyt 
Israelin aikoessa evakuoida heidät pois palestiinalaisten kimppuun ja koteihin mm. kivittäen näitä ja tuhoten heidän oliivipuitaan. Myös
armeija jonka on määrä valvoa evakuoimista, on saanut osansa. Äärijuutalaisten tekemiä hyökkäyksiä on tapahtunut myös muslimien ja kristittyjen palvontapaikkoihin. Rauhaa kannattavat vasemmistojuutalaiset ovat myös juutalaisekstremistien kohteita.
Iskuista noin 80% on tapahtunut Länsirannalla ja 10-15% Jerusalemissa.
Israelilaisten mielipide

Monet Israelin hallinnon johtavat henkilöt ovat tuominneet "hintalappupolitiikan" kannattajien tekemät iskut. Monet rabbit ovat tuominneet iskut. Toisaalta rabbi Yitzchak Ginsburgh on kehottanut oppilaitaan tekemään iskuja palestiinalaisia vatsaan.
Tiedustelupalvelu Shin Bethin mukaan myös useimmat siirtokuntalaiset vastustavat iskuja, koska katsovat niiden haittaavan siirtokuntia.
Ulkomaiden mielipide

Yhdysvallat tuomitsi "hintalappuhyökkäykset" 9. syyskuuta 2011 ja määritteli iskut elokuussa 2012 terroristihyökkäyksiksi.
Jarrell

Jarrell on muun muassa seuraavien henkilöiden sukunimi:
Charles Michael Jarrell (s. 1940), yhdysvaltalainen katolinen piispa
Michael Jarrell (s. 1958), sveitsiläinen säveltäjä
Randall Jarrell (1914–1965), yhdysvaltalainen kirjailija, kriitikko, esseisti ja kääntäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jarovce

| Jarovce |
| --- | --- |
 Jarovcen kirkko
 vaakuna

Valtio:   Slovakia
Alue:  Bratislava
Piiri:  Bratislava V
Pinta-ala:  
 – Kokonaispinta-ala:  21,34 km²
Väkiluku (2018):  2 200
Aikavyöhyke:  UTC+1
 – Kesäaika:  UTC+2
 
 www.jarovce.sk 
Infobox OKVirheellinen NIMI-arvo: 
Jarovce on Slovakian pääkaupungin Bratislavan osa-alue, jossa eli vuonna 2011 vajaat 1500 asukasta. Etniseltä taustaltaan suurin osa oli slovenialaisia.
Jarovce sijaitsee Tonavan etelärannalla ja kuuluu Bratislava V -piiriin. Se on Itävallan vastainen rajanylityspaikka, ja sen läpi kulkee moottoritie Itävallan Kittseen kaupunkiin.
Varhaisin maininta Jarovcesta löytyy jo vuodelta 1208. Kroatialaiset asettuivat sinne 1500-luvulla. Ennen toista maailmansotaa Jarovcen väestöstä suurin osa oli kroaatteja tai saksalaisia.
ARP-väärennös

ARP-väärennös tarkoittaa tavallisesti sitä, että laitteelle lähetetään ARP-vastaus, jota se ei ole pyytänyt. ARP-vastauksesta ilmenee, mikä MAC-osoite tietyllä IP-osoitteella on. Mikäli väärennetyn ARP-vastauksen saanut laite haluaa kommunikoida tälle IP-osoitteelle, liittää se lähetettävään pakettiin vastaanottajaksi ARP-väärennösviestissä olleen MAC-osoitteen. Tällöin liikenne ohjautuu haluttaessa laitteelle, josta liikennettä voidaan kuunnella tai muokata, ennen kuin alun perin haluttu vastaanottaja saa paketit.
Mikäli ARP-vastauksiin asetetaan olemattomia tai ristiriitaisia MAC-osoitteita, ei virheelliset vastaukset tallentanut laite pysty kommunikoimaan IP-osoitteisiin, joita ARP-väärennökset koskevat.
Kehittyneempi tapa tehdä ARP-väärennös on kuunnella ARP-kyselyitä. Tällöin väärentäjä vastaa ARP-kyselyyn haluamallaan MAC-osoitteella. Myös IP-osoitteen oikeasti omistava laite vastaa pyyntöön, jolloin ARP-kysyjä voi saada kaksi tai useampia vastauksia. Laitteen ominaisuuksista riippuu, tallennetaanko ARP-tauluun ensimmäiseksi vastaanotetun vai viimeisimmän ARP-vastauksen ilmoittama MAC-osoite.
Herkin kohta ARP-väärennökselle ethernetverkossa on oletusyhdyskäytävän (default-gateway) MAC-osoite. Mikäli oletusyhdyskäytävän MAC-osoite laitteen ARP-taulussa ei vastaa oikeaa, voidaan kaikki muihin verkkoihin menevä liikenne väärentää ja/tai salakuunnella.